b'\n_START_ARTICLE_\nPardosa agricola\n_START_SECTION_\nUtbredelse\n_START_PARAGRAPH_\nPardosa agricola er utbredt i Europa. Den finnes s\xc3\xa6rlig langs kysten i Norge.\n_START_SECTION_\nUtseende\n_START_PARAGRAPH_\nPardosa agricola er lyst eller litt m\xc3\xb8rkere brun eller brunsvarte, med lysere eller m\xc3\xb8rkere flekker. Hannen er mindre noe m\xc3\xb8rkere farget enn hunnen. Den ligner ganske mye p\xc3\xa5 Pardosa agrestis, men har tydeligere ringer p\xc3\xa5 beina, og den lyse midtstripen p\xc3\xa5 forkroppen er smalere. M\xc3\xb8rke individer ligner litt p\xc3\xa5 Pardosa amentata. Som voksne (imago) er hunnen omtrent 8 mm, mens hannen er omtrent 6,5 mm lang (kroppens lengde)._NEWLINE_Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (m\xc3\xb8nster). For sikker artsbestemmelse kreves ofte n\xc3\xa6rmere unders\xc3\xb8kelse av de kj\xc3\xb8nnsmodne edderkoppens genitalier, hos hunner epigynet og hos hanner pedipalpenes siste ledd._NEWLINE_Kroppen er todelt i en bakkropp (abdomen) og et hode-bryst parti (prosoma eller cephalothorax). Foran p\xc3\xa5 hodet er det \xc3\xa5tte \xc3\xb8yne, hvorav de to midterste er langt st\xc3\xb8rre enn de andre.\n_START_SECTION_\nLevevis\n_START_PARAGRAPH_\nPardosa agricola finnes s\xc3\xa6rlig p\xc3\xa5 steder med stein og sand, som strender helt nede i strandsonen. Den kan ta seg en tur p\xc3\xa5 vannet og opptrer noen ganger i store mengder der den trives. Voksne (imago) kj\xc3\xb8nnsmodne hanner og hunner finnes fra tidlig p\xc3\xa5 v\xc3\xa5ren. Hannene d\xc3\xb8r innen midtsommer, mens hunnene lever lengre, helt til tidlig p\xc3\xa5 h\xc3\xb8sten.'